《送元晦》
宋代·刘珙

翩翩双黄鹤，结巢相因依。
一为天风便，矫翮西北飞。
岁华及晼晚，霜露侵征衣。
此行亦良苦，千里以为期。
堂上玄发亲，荣禄当及兹。
人生会有役，不复情凄洏。
徘徊都门道，欲语行且迟。
念子抱孤桐，窈窕弦古词。
清商奋逸响，激烈有余悲。
不辞弹者劳，正恐知音稀。
知音何足贵，我顾不可追。

作者简介：刘珙（1122~1178）字共父，崇安（今福建崇安）人。子羽长子。登进乙科。官资政殿大学士。淳熙二年守。谥忠肃。工书，学颜书鹿脯帖。卒年五十七。生平见《宋史本传》、《朱子文集》。岳麓书院曾在1131年毁于战火，时为湖南安抚使的刘珙“葺学校，访雅儒，思有以振之”，重建岳麓书院。刘珙身为礼官，“秦桧欲追谥其父，召礼官会问。珙不至。桧怒，风言者逐之”。